
konstatuodamas, kad Lietuvos bankas sėkmingai bendradarbiavo su parlamentinį tyrimą atliekančiu Seimo Biudžeto ir finansų komitetu, veikiančiu laikinosios komisijos teisėmis, (toliau – Komitetas) ir teikė Komitetui visą reikalingą ir aktualią informaciją, susijusią su Komiteto vykdomu 2009-2010 metų krizės Lietuvoje tyrimu;

pažymėdamas, jog Komiteto pirmininko reiškiamas nepasitenkinimas iš Lietuvos banko gautais atsakymais niekaip neįrodo Lietuvos banko nebendradarbiavimo, jo pateiktų atsakymų netinkamumo, išankstiniams Komiteto narių  nusistatymams patvirtinti reikalingos informacijos slėpimo ar Lietuvos banko neva vykdomo pašalinių interesų gynimo;

įvertinęs tai, kad savo reikšta pozicija ir veiksmais Lietuvos banko valdybos pirmininkas siekė sumažinti savo vadovaujamos institucijos politizavimą, apsaugoti jos veiklą nuo įstatymais draudžiamo neteisėto kišimosi, kiek įmanoma vengė teisės aktais draudžiamo atitinkamų Seimo institucijų vykdomų tyrimų informacijos viešinimo;

pabrėždamas, jog sėkminga Lietuvos banko, vadovaujamo Vito Vasiliausko, laikysena ir veiksmai “Snoro” ir „Ūkio“ bankų bankroto, Euro įsivedimo ir kitomis sudėtingomis, didelės finansinės kompetencijos, žinių ir valios reikalaujančiomis situacijomis užtikrino ir toliau užtikrina Lietuvos finansinio sektoriaus stabilumą ir prestižą;

pripažindamas, kad aukščiau nurodytais veiksmais  Lietuvos banko valdybos pirmininkas parodė tinkamus, jo postui reikalingus gebėjimus ir kompetenciją, tuo užtikrindamas aukštą visuomenės pasitikėjimą savo vadovaujama institucija;

reiškia pasitikėjimą Lietuvos banko valdybos pirmininku Vitu Vasiliausku ir kreipiasi į jį, ragindamas tęsti jį savo darbus, tęsti Lietuvos finansinių institucijų priežiūrą ir toliau sėkmingai vykdyti kitas Lietuvos banko valdybos pirmininkui patikėtas funkcijas;

ragina Seimo vadovybę ir Vyriausybę užtikrinti, kad būtų užkirstas kelias nepagrįstiems, politiniams, neteisėtiems išpuoliams prieš Lietuvos Banko vadovybę ir visas institucijos nepriklausomumą;

vertina Lietuvos Banko nepriklausomumą ir autoritetą kaip ypatingai svarbų viešąjį interesą, kurio vertę galima suvokti tik tada, kai kyla grėsmė bankų ir finansų sistemos stabilumui.

